open-index/open-wikipedia-markdown huggingface dataset:
Palikir

**Palikir** er hovedstaden i republikken Mikronesiaføderasjonen i Stillehavet. Den ligger i Sokehs kommune i delstaten Pohnpei. Byen hadde  innbyggere i 2010.

Tidligere fungerte Kolonia som landets hovedstad. Et landområde i Palikir ble i 1985 utpekt som føderasjonens nye hovedstad og stedet for landets føderale institusjoner. Et kompleks med ni regjeringsbygninger ble reist på stedet. Forbundsregjeringen tok offisielt de nye lokalene i Palikir i bruk i november 1989. Mikronesiaføderasjonens president, kongressen og høyesterett holder til her.

College of Micronesia–FSM har nasjonal campus i byen.

## Referanser
Bærum Sportsklubb

**Bærum Sportsklubb** (stiftet 26. mars 1910 som *Grane Fotballklubb*) er et norsk idrettslag som holder til på Sandvika stadion på Kadettangen i Sandvika i Bærum kommune. Klubben er i dag en ren fotballklubb, men har tidligere organisert og drevet flere andre idretter og er norgesmester i både bandy og ishockey fire ganger.

A-laget spilte i 2019 i 2.divisjon, Postnord-Ligaen. 

Klubben har kjente spillere og trenere som Marius Lundemo, Simen Juklerød, Vidar Davidsen, Lars Bohinen, Thomas Finstad, Thomas Rogne, Jørgen Hammer og Christer Basma.  

Fra 2024 er Knut Nielsen daglig leder. 
 
## Tabellen

## Hjemmebane

Laget spiller sine hjemmekamper på Kadettangen i Sandvika. Stadion skiftet før sesongen 2023 navn til *[[Sandvika stadion|AJ Arena]].* 

## Historie
Klubben ble stiftet, som «Grane Fotballklubb», 26. mars 1910 av Harald Julsrud og Hans Larsen. Navnet ble endret til Grane Sportsklubb 6. september samme år, slik at også andre idretter kunne drives. De opprinnelig draktfargene var røde og hvite, men ble så tidlig som i 1911 endret til gult og svart. 

Hopp, langrenn, friidrett, ishockey, boksing, orientering, bandy, håndball og kappgang er de idrettene som er blitt drevet aktivt gjennom klubbens historie, men i dag er kun fotball på programmet. Klubben vant fire norgesmesterskap med både bandylaget (1931, 1934, 1936 og 1949) og ishockeylaget (1936, 1937, 1939 og 1940), samt ett i håndball (1946). Ishockeylaget opplevde også å bli seriemester to ganger.

5. november 1945 slo Grane seg sammen med Sandvika Arbeideridrettslag (stiftet 1927) og Sandvika Idrettslag (stiftet 1944), under navnet Grane – Sandvika. Det nye navnet ble ikke godkjent av Norges Idrettsforbund og ble etter påbud endret til Idrettslaget Mode den 18. desember 1946. På klubbens halvårsmøte 21. april 1969 ble det bestemt å endre navnet til Bærum Sportsklubb.

## Spillerstall
*Oppdatert 9. august 2023.*

### Utlånte spillere

## Kalvøya Cup
Kalvøya Cup er en barnefotballturnering arrangert årlig siden 1983 av Bærum Sportsklubb . 

## Referanser


## Kilder
* *Bærum Sportsklubbs jubileumsavis*, 1980.
* Budstikka

## Eksterne lenker
* 
* Sandvika Stadion - Nordic Stadiums
*
Ragnar Kvam jr.

**Ragnar Kvam jr.**  (født 1942) er en norsk forfatter, globetrotter og journalist.

Kvam er utdannet cand.philol. med hovedfag i historie ved Universitetet i Oslo. Han har arbeidet som journalist i *[[Dagbladet]]*. I 1987 solgte Kvam alt han eide, kjøpte en 37 fots seilbåt (Bostrøm 37) med navn «Northern Quest» og la ut på en omfattende jordomseiling. I de tre reiseskildringene *Oppbrudd*, *Havet har meg nå* og *En sjøreise til Sibir* skriver han åpenhjertig og personlig om de ulike etappene fra denne reisen. Siste etappene reiste han sammen med sin ektefelle, Sidsel Wold.

Hans bok om polfareren Hjalmar Johansen kastet nytt lys over omstendighetene rundt Hjalmar Johansens konflikt med Roald Amundsen under sydpolferden. I *Straffen* skriver han om den norske straffangen Knud Bull, komponisten Ole Bulls ukjente bror som ble dømt for falskmynteri i London og deportert til Australia. I sin bok *De fire store* er Kvam tilbake til polarheltene. Her beretter han om Nansen, Amundsen, Shackleton og Scott, og hva som kjennetegner lederadferden deres.

Kvam har også skrevet biografien om Thor Heyerdahl. Biografien er delt i tre bind. Første bind ble utgitt i 2005, annet bind i 2008 og tredje bind kom 2013.

## Bibliografi

* *Den billige arbeidskraften*. Fremmedarbeidere i Norge og EEC – Pax 1971.
* *DNA mot splittelse*. Da venstrefløyen ble ekskludert og SF stiftet – Cappelen 1973
* *De farlige jobbene* (Medforfatter Fritz Nilsen) – Pax 1975
* *Oppbrudd*. Beretningen om en lang sjøreise med Northern Quest – Scanbok 1990
* *Havet har meg nå* – Scanbok 1992
* *Jakten* – (Medforfatter Ola Thune) – Gyldendal 1993
* *En sjøreise til Sibir* – Gyldendal 1996
* ''Den tredje mann''. Beretningen om Hjalmar Johansen – Gyldendal 1997
* *Straffen* – Gyldendal 1999
* *De fire store* – Gyldendal 2000
* *I hodet på en seiler* – Gyldendal 2001
* *Thor Heyerdahl. Mannen og havet*. Bind I.  – (2005)  
* *Thor Heyerdahl. Mannen og verden* Bind II  – (2008) 
* *Intet er så rommelig som havet* Illustrert av Didrik Hvoslef-Eide (2009)
* *Thor Heyerdahl. Mannen og mytene* Bind III  – (2013) 
Flere av Kvams bøker er utgitt som lydbøker

## Priser
* Riksmålsforbundets litteraturpris 2013

## Referanser


## Eksterne lenker
* Ragnar Kvams jordomseiling
Aldegondabreen

**Aldegondabreen** er en 7,5 km² stor isbre på Spitsbergen, Svalbard. Den er rundt 4,5&nbsp;km lang og ligger ved Hermod Petersenfjellet (588 m), Christensenfjella (682 m) og Qvigstadfjellet (770 m). Breen går i nordøstlig retning mot den sørlige delen av Grønfjorden, nordvest på Nordenskiöld Land.

Breen er oppkalt etter prinsesse Aldegonda av Braganza.

Breen ligger i forkastningen mellom Det sørvestlige terreng med grunnfjell i vest, og Spitsbergens sentrale tertiære basseng med sedimenter i øst. Breen heller nedover forkastningen.

## Referanser
Strikk

**Strikk** var en norsk popgruppe som var aktiv i 1970- og 1980-årene. 

Gruppens mest kjente sang er «Sol» (med refrenget «God dag, god dag, dette her er meteorologisk institutt&nbsp;…»), skrevet av Asbjørn Krogtoft og utgitt i 1980. Sangen ble utgitt på nytt i 1993 på samlealbumet *Fine Norske Sommerlåter 2*, som diverse artister deltok på. B-siden til singelen «Sol» var «Været i sommer».

Medlemmene i Strikk var Ottar «Big Hand» Johansen, Asbjørn Krogtoft og Dag Spantell.

## Diskografi
*1980: *Et tøyelig band*
# «Sol»
# «TV-slaven»
# «Gi meg et sted»
# «Gå på»
# «Helstrøken kjerre med stil»
# «Vi bare joiker»
# «Supermann»
# «Et barneår til»
# «Tiger'n er løs»
# «Sommerferie»
# «Hoppestrikk-sangen»
# «Tidsmaskin»

## Eksterne lenker
* Strikk, hos diskografi.no
Eduard Bloch

**Eduard Bloch** (født 30. januar 1872 i Frauenburg i Böhmen, død 1. juni 1945 i The Bronx, New York City i USA) var familielege for enkefru Klara Hitler med familie i noen år, frem til 1907. Han var jøde, og Adolf Hitler tillot at han fikk emigrere til USA i 1940.   

## Liv og virke
I løpet av Blochs levetid hadde den lille landsbyen Frauenburg vært under tre flagg, det østerrikske, det tsjekkoslovakiske og så, som Sudetenland, under det tyske.  Bloch studerte medisin i Praha, og gikk deretter inn i den østerrikske hær som lege. I 1899 ble han beordret til Linz i Oberösterreich. Etter å ha fullført tjenesten i hæren i 1901 bestemte han seg for å bli i Linz og åpne privat legepraksis der.  To år etter kom familien Alois Hitler til byen og bosatte seg i forstaden Leonding. Kort etter døde faren.   

Dr. Bloch oppdaget kreftsvulsten i Klara Hitlers bryst i 1907, og sørget fort at hun ble operert av dr. Karl Urban bare fire dager etter oppdagelsen på et sykehus drevet av *De barmhjertige søstre* i Linz. Bloch ledsaget henne under den langvarige pleien etterpå, helt til hun døde den 7. desember 1907. 

Etter at Østerrike ble innlemmet i Det tredje rike i 1937 ble jødenes kår stadig vanskeligere. Men dr. Bloch ble øyensynlig skjermet slik at han og hans hustru fikk være i fred i sitt hjem frem til de hadde utvandringsdokumentene klare og dro til New York i 1940. Han gjenopptok ikke noen medisinsk praksis i USA. 

Amerikansk etterretning gjorde et avhør av Bloch i 1941 og 1943 for å få et innblikk i Adolf Hitlers unge år. Doktoren husket ham godt, og sa at Adolf hadde bare oppført seg fint mot ham. Men han brydde seg lite om skolearbeid, med unntak av fagene tegning og historie. Han fortalte om en livlig gutt som svømte i Donau og slukte guttebøker, indianerbøkene av James Fenimore Cooper og den tyske forfatter Karl May.   

## Verker
* Eduard Bloch: *My Patient Hitler.* i *Collier’s Weekly*, March 15. and 22. 1941.
* Eduard Bloch: *The Autobiography of Obermedizinalrat Eduard Bloch*. i J. A. S. Grenville and Raphael Gross (Eds.): *The Leo Baeck Institute Year Book*, XLVII (2002)

## Referanser


## Litteratur
* Rudolph Binion: *Hitler among the Germans*, 1976. ISBN 0-444-99033-X
* Brigitte Hamann: *Hitlers Edeljude. Das Leben des Armenarztes Eduard Bloch,* München 2008

## Eksterne lenker
* Office of Strategic Services, Hitler Source Book, Interview With Dr. Eduard Bloch  March 5, 1943
* Deutsche Geschichte – «Ihr dankbarer Adolf Hitler», omtale av B. Hamanns bok i Die Zeit i 2008.
Elverhøy

**Elverhøy**, eller **Elverhøi** og **Elverhøj**, kan vise til:
*Et musikkalbum av Helene Bøksle, se Elverhøy (album)
*Ei øy i Egersund kommune, se Elverhøy (Egersund)
*Hovedhuset på tidligere Kjølnes Gård i Porsgrunn, brukes i dag som studenthus av Studentsamfunnet i Grenland
*En tidligere skolebygning i Melhus, se Elverhøy skole
*Ei kirke i Tromsø kommune, se Elverhøy kirke. Også navnet på strøket kirka står i.
*Et prestegjeld i Troms, se Elverhøy prestegjeld 
*Et fiktivt sted i J. R. R. Tolkiens Midgard, se Kløvendal
*Et skuespill av H. C. Andersen, se Alfehaugen
*En dansk stumfilm fra 1910.
*En dansk film fra 1939, se Elverhøj (film fra 1939)
*Et dansk skuespill, se Elverhøj (skuespill)
Unitarisme

**Unitarisk kristendom** eller **unitarisme** er en gren av kristendommen som legger vekt på antitrinitarisme, fornuftsbasert og dogmefri tro. De unitariske kirkesamfunn oppsto på 1560-tallet som en direkte følge av reformasjonen i Transilvania og Polen. I Ungarn og Romania i dag regnes unitarkirkene som nasjonale kirker, og har en felles sammenhengende historie som går tilbake til grunnleggeren Frans David 1568. De første unitar-inspirerte kirker i Polen («de polske brødre» eller socinianere) døde ut som kirkesamfunn på 1600-tallet. 

Felles for de fleste unitarkirker er at de betrakter treenighetslæren som uforenlig med troen på at Gud er én, derav navnet «unitar» (fra latin: *unitas*, «enhet»). Allikevel stilles den enkelte unitar fritt til selv å bestemme sitt forhold til treenighetslæren og andre dogmer. Dette har ført til at det i mange land – og særlig i Tyskland og USA – har vokst fram unitarmenigheter som enten har forlatt kristendommen eller består av både kristne og ikke-kristne grupperinger. Blant de mest kjente norske unitarer finner vi Hans Tambs Lyche, Kristofer Janson og ekteparet Nina og Edvard Grieg. 

På 1500-tallet ble også Ungarn påvirket av reformasjonens tanker, og flere av Ungarns tyske innbyggere som var lutheranere, ble brent på bål eller fikk sin eiendom beslaglagt. Men tyrkisk aggresjon i Ungarn (slaget ved Mohács i 1526) svekket den katolske sentralmakten såpass at protestantismen gradvis vant innpass også i den ungarske del av befolkningen. Fra 1540-tallet kom kalvinismen; fra 1560-tallet unitarismen, og før 1600 tilhørte rundt 80 % av Ungarns innbyggere en protestantisk retning. Unitarene markerte seg her som de mest radikale, oftest rekruttert blant kalvinistene som tok avstand fra alle dogmer som ikke kunne leses ut av Bibelen. De mest ytterliggående konkluderte med at Jesus ikke kunne være guddommelig. Disse valgte å gå over til jødedommen. Unitarene ble opplevd så ekstreme at de ble forfulgt til og med av polsk øvrighet, som ellers var ytterst tolerant overfor innbyggernes religionsutøvelse. Men i Siebenbürgen fikk unitarkirken bestå, og består fortsatt, med ungarsk som gudstjenestespråk, selv om regionen nå ligger i Romania.  

Bjørnstjerne Bjørnson tilbrakte vinteren 1880/81 i USA, der han reiste rundt og holdt foredrag for norske nybyggere. Det overrasket ham positivt at unitarene - med et livssyn så likt hans eget - var godtatt som «kristne» i den nye verden.

I Norge er unitarismen i dag representert ved Den norske unitarkirke. (Unitarforbundet) Norske unitarprester med godkjenning fra den transilvanske unitarisme i Ungarn er i dag Knut Heidelberg og Kjell Morten Bråten.

## Referanser


## Eksterne lenker
* 
*  Center for Socinian Studies
*  Dictionary of Unitarian and Universalist Biography
*  Unitarforbundet Béd Dávid (Den norske unitarkirke)
Airbus A350

**Airbus A350** er et langdistansefly som produseres av Airbus. Første prøvetur for flyet var 14. juni 2013 og 15. januar 2015 ble det første flyet satt i trafikk for Qatar Airways. Flyet er et to-motors jetfly som er tilgjengelig i fem varianter. Det er første flyet til Airbus der både vinger og flykropp primært blir bygget i karbonfiber. A350-800 har plass til 253 passasjerer og vil ha en rekkevidde på 16&nbsp;300 km. A350-900 har plass til 300 passasjerer, men har tilsvarende kortere rekkevidde &ndash; 13&nbsp;890&nbsp;km. Flyet er først og fremst en konkurrent til Boeing 777 og 787.

## Oversikt

Det er planlagt fem varianter av A350:

* **A350-800** &ndash; 270-seter (med tre klasser, Boeing 787-9-konkurrent) - Utviklingen av denne modellen ble kansellert i september 2014.
* **A350-900** &ndash; 314-seter (med tre klasser, Boeing 777-200ER & 787-10-konkurrent) - I drift vinteren 2015.
* **A350-1000** &ndash; 350-seter (med tre klasser, Boeing 777-300ER-konkurrent) -  I drift i februar 2018.
* **A350-900ULR** &ndash; (Ultra-Long Range) Versjon med ekstra rekkevidde (Boeing 777-200LR-konkurrent) - Ble satt i drift 11. oktober 2018.
* **A350-1000ULR** -(Ultra-Long Range) Foreløpig planlagt og fly for Qantas prosjektet "Project sunrise" med ruter som Sydney-London og Sydney-New york, Estimert til å fly i sommeren 2025.
***ACJ350** - VIP-versjon av A350-900ULR med kun 20 seteplasser og en rekkevidde på 20&nbsp;000 km. Ingen eksemplarer solgt ennå.

## Bestillinger og leveranser

## Spesifikasjoner

Kabinen til A350 er henholdsvis 3,4 & 5 tommer bredere enn Boeing 787 ved armlenet, i skulderhøyde og i øyenhøyde. Kabinen til Boeing 777 er større.

Foreløpig ubekreftet ettersom Airbus er i samtaler med General Electric og andre om alternative motorer for A350 XWB.

## Referanser


## Eksterne lenker
*
Kjemoterapi

**Kjemoterapi** betegner bruk av kjemiske substanser for å kurere sykdom. Det skilles mellom den antineoplastiske kjemoterapi (kreftbehandling) og den antimikrobielle (behandling av infeksjonssykdommer).

Begrepet ble tatt i bruk i 1906 av den tyske legen og nobelprisvinneren Paul Ehrlich. Han beskrev behandlingen av infeksjonssykdommer med metoder som direkte angrep patogener. Ehrlich begynte sine forsøk den 31. august 1909 i Frankfurt am Main, ved å injisere syfilispatogener i rotter og kurere dem med kjemoterapeutiske midler. Disse forsøkene hadde en så overbevisende effekt, at man i kjemoterapien så det nye «våpenet» mot infeksjonssykdommer. Medikamentene som ble brukt var enten kunstig fremstilt, eller fremstilt av naturlige stoffer.

Kjemoterapien skal rette sin skadelige virkning mot bestemte sykdomsforårsakende celler eller mikroorganismer, og drepe dem eller hemme dem i deres vekst. Normale kroppsceller skal ikke, eller hvertfall i betydelig mindre grad, skades av kjemoterapien.

I behandlingen av infeksjonssykdommer het disse substansene antibiotika, i kreftbehandlingen cellegift/cytostatika. De forhindrer bl.a. dannelsen av nye DNA-strenger, dannelsen av nye celler eller blokkerer den skadelige kjernens eller kreftcellens vekst eller å minke kreftsvulsten.

I moderne bruk refererer kjemoterapi vanligvis til bruk av cytostatiske medisiner for å kurere kreft. 

## Eksterne lenker
* Kjemoterapi, cellegiftbehandling hos Norsk Helseinformatikk
* Cytostatika, kjemoterapi, cellegiftbehandling hos Norsk Helseinformatikk
* Cellegift hos Kreftforeningen
Norsk fotball 2006

## Herrelandslaget

 Norges mål først

**Forklaring:**
* Kr. = Kamprapport
* sm = Selvmål
* P = Privatlandskamp
* EM = EM kvalifiseringskamp

## Tippeligaen

## Adeccoligaen

## 2. divisjon menn

### Avdeling 1

### Avdeling 2

### Avdeling 3

### Avdeling 4

## Kvinnelandslaget
## Toppserien

## 1. divisjon kvinner

## Overganger

## Begivenheter
*9. april: Serieåpning i Tippeligaen og Adeccoligaen.
*21. mai: Strømsgodset satte ny klubbrekord i antall kamper på rad uten å ha sluppet inn mål &ndash; fem.
*26. mai: Faren for fotballstreik i Tippeligaen og Adeccoligaen var stor, særlig på grunn av uenighet om forsikringer, men i de siste timene før fristen ble NISO og Norsk Toppfotball enige om en avtale som gjorde at 10. serierunde ikke ble utsatt.
*21. juli: Tom Nordlie får sparken som hovedtrener for Start. Stig Inge Bjørnebye blir ny hovedtrener.
*27. juli: Ivar Morten Normark får sparken som hovedtrener for Tromsø.
*20. august: Kjetil Rekdal trakk seg som hovedtrener for Vålerenga.
*14. oktober: Tom Prahl får sparken som hovedtrener for Viking.
*31. oktober: Per-Mathias Høgmo trakk seg som hovedtrener for Rosenborg
*8. november: Frode Grodås og Ham-Kam avsluttet samarbeidet.
*8. november: Arild Stavrum får sparken som hovedtrener for Molde.
*13. november: Uwe Rösler får sparken som hovedtrener for Lillestrøm. Gunnar Halle får sparken som assistent for Lillestrøm.
Albertine

**Albertine** er et pikenavn. Det er hunkjønnsformen av navnet Albert, som igjen er en kortform for Adalbert, av gammelhøytysk *adal* (edel) og *bert* (glansende, berømt).

## Se også
*''Albertine'', roman av Christian Krohg
*''Albertine'', norsk tidsskrift
*Albertina-universitetet
Standardfeil

**Standardfeilen** (ofte forkortet som **SE** etter engelsk *standard error*) er i statistikk en vanlig måte å angi feilmarginen av en måling eller et estimat på. Standardfeil til en sannsynlighetsfordeling beregnes analogt med standardavviket til en normalfordeling. Grunnlaget for standardfeilen er sentralgrenseteoremet som sier at hvis man gjør en undersøkelsen mange ganger, vil resultatene klumpe seg rundt den sanne verdien. Jo større utvalget er jo mindre vil altså feilmarginene bli.

Standardfeilen kan brukes til å regne ut et konfidensintervall. Når utvalgsstørrelsen er små (tommelfingerregel under 50) må man medberegne frihetsgradene i t-fordelingen.

## Definisjon
Standardfeilen er en funksjon av variansen &sigma;² (eller standardavviket &sigma;) og utvalgsstørrelsen *n* :

\mathbf{SE} = \sqrt{\frac{\sigma^2}{n}} = \frac{\sigma}{\sqrt{n}}

## Eksempel
Vi trekker et sannsynlighetsutvalg på 400 personer, hvor 40&nbsp;% oppgir at de er bekymret for verdens fremtid.

\mathbf{SE} = \frac{\sqrt{0.4\cdot(1-0.4)}}{\sqrt{400}} = 0.025

Standardfeilen til estimatet blir altså 2,5&nbsp;%.

## Referanser
Zyklon B

**Zyklon B** var varemerket for et middel mot skadedyr med virkestoffet blåsyre. Fra 1941 ble det brukt til gassing av mennesker i flere av nazistenes tilintetgjørelsesleirer. Det tyske kjemiselskapet IG Farben var sentral i produksjonen av Zyklon B, ved at selskapet hadde en kontrollerende aksjepost i firmaet Degesch, som produserte Zyklon B.

Zyklon B besto av små kuler eller skiver av trefiber eller lignende porøst materiale, som var impregnert med flytende blåsyre. Produktet ble markedsført i lufttette bokser, og blåsyren fordampet raskt når boksene ble åpnet og innholdet kom i kontakt med luft.

Zyklon B var altså et husholdningsprodukt opprinnelig markedsført til bekjempelse av skadedyr. Også i nazitysklands konsentrasjonsleirer ble Zyklon B brukt til desinfeksjon. Etter hvert ble stoffet tatt i bruk til å utføre massedrap.

Zyklon B ble hovedsakelig benyttet til massedrap i gasskamrene i Auschwitz-Birkenau og i utryddelsesleiren Majdanek. I de andre utryddelsesleirene ble ofrene avlivet ved hjelp av CO-holdig eksos, blant annet ved bruk av gassvogner.

Zyklon ble opprinnelig utviklet i Fritz Habers laboratorium. Haber var jødisk familie og noen av hans egne slektninger ble myrdet i Auschwitz.

## Referanser


## Litteratur
*Jean-Claude Pressac:  *Auschwitz. Technique and operation of the Gas Chambers.* (Beate Klarfeld Foundation) New York 1989  – Denne boken er antagelig den mest utførlige om emnet (ca. 550 s.). Den trykte utgaven er vanskelig å få tak i, men alt foreligger på internett: https://web.archive.org/web/20140625073110/http://holocaust-history.org/auschwitz/pressac/technique-and-operation/. 
*Jean-Claude Pressac: *Die Krematorien von Auschwitz: Die Technik des Massenmordes.* Piper Verlag, Neuauflage München 1995, 
*Jürgen Kalthoff, Martin Werner: *Die Händler des Zyklon B. Tesch & Stabenow. Eine Firmengeschichte zwischen Hamburg und Auschwitz.* VSA-Verlag, Hamburg 1988, 

## Eksterne lenker
* Zyklon-b
Mongstad

**Mongstad** er et tidligere landlig område med gårdsbruk som nå er utbygd til et industristed beliggende i Nordhordland i kommunene Alver og Austrheim. Mongstad er nå mest kjent for Equinors oljeraffineri, og Mongstadbase som er Norges største forsyningsbase. Mongstadområdet har i dag 3&nbsp;000 arbeidsplasser fordelt på rundt 100 forskjellige virksomheter (2014). Equinors mongstadvirksomheter sysselsetter ca. 1&nbsp;000 av disse.

## Equinor Mongstad – Oljeraffineri
Stedet har et oljeraffineri som ble satt i drift i 1975 av Equinor. Det eies i dag av selskapet Mongstad Refining, hvor Equinor hadde 79 prosent og Shell 21 prosent eierandel, inntil 2013 da Equinor overtok alle aksjene. Raffineriet ble utvidet for omkring 14&nbsp;milliarder kroner på slutten av 1980-tallet, noe som gjorde at stedet fikk omfattende oppmerksomhet på grunn av budsjettoverskridelser på over seks milliarder kroner. Dette ble kjent som Mongstad-saken, og førte til omfattende utskiftninger i Equinors (den gang Statoil) ledelse.
Raffineriet har en kapasitet på 12&nbsp;millioner tonn råolje i året, og er Norges største utslippspunkt for klimagasser med over 2 millioner tonn CO2-ekvivalenter i 2021.
 
### Oljeterminal
På Mongstad har Equinor også en råoljeterminal med lagerkapasitet på 9,5 millioner fat. Havneanlegget på Mongstad er Norges største målt i tonnasje og Europas største oljehavn etter Rotterdam i Nederland.
Det er også et LPG-prosessanlegg (Vestprosess) på området.

### Se også
* Energiverk Mongstad
* Mongstad-saken
* Technology Centre Mongstad

## Mongstad Sør
En rekke offshorerelaterte servicevirksomheter er etablert på Mongstad Sør slik at kundenes behov blir ivaretatt innen nærområdet. Totalt utføres ca. 1&nbsp;000 årsverk på Mongstad Sør. Viktige leverandører på Mongstad innbefatter bla.: WellConnection Mongstad AS, PSW Group AS, Caverion AS, Baker, Haliburton, Deep Sea Mooring, IOS Intermoor, Norsk Gjenvinning og West Piping AS

## Mongstad base
Mongstadbase AS er en leverandørstyrt forsyningsbase for ca. 20 installasjoner for Equinor, Wintershall og andre som opererer på den norske kontinentalsokkelen.

## Industriutvikling Vest
I 2010 ble det tatt initiativ til å etablere en industriinkubator på Mongstad basert på SIVA sitt konsept. Selskapet ble stiftet 4. mai 2011 som Industriutvikling Vest AS. Selskapet er en inkubator som har som mål å utvikle ny lønnsom forretningsvirksomhet med utgangspunkt i virksomhetene på Mongstad spesielt og Nordhordland og Bergensregionen generelt.

## Referanser


## Litteratur
* Georg Johannesen: *Romanen om Mongstad*, Oslo 1989 ISBN 82-02-12018-7 (ib.), ISBN 82-574-0737-2
* Karl Kolstad: *Mongstad. Frå utkantbygd til industristad*, Oslo Det Norske Samlaget 1999 ISBN 82-521-5176-0

## Eksterne lenker
* Statoil: Mongstad produksjonsanlegg
* IndustCards – «CCGT Power Plants in Norway and Sweden».
* TCM hjemmeside
Feil

**Feil** betegner en uoverensstemmelse mellom noe og enten sannheten eller en vedtatt standard.
Begrepet har spesifikke betydningen i ulike sammenhenger:
* Basketball: se feil (basketball).
* Empirisk vitenskap: se feilmargin og målefeil.
* Logikk: se sann- og falskhet.
* Matematikk: se absolutt feil, feilgrense, feilregning, relativ feil.
* Rettskrivning: se stavefeil.
* Statistikk: se feilmargin, standardfeil, type-I-feil, type-II-feil.
Stormufti

**Stormufti** er en tittel som benyttes om den mufti som er den høyeste embedsbærer innen det religiøse rettsvesen i et sunni muslimsk land.

Stormuftien kan gi rettsbelæringer og edikter, fatwa, som fortolker islamsk lov. Dette skjer gjerne etter henvendelse fra privatpersoner i egne rettsanliggender, men kan også gis for å assistere dommere i enkeltsaker eller i saker av generisk samme karakter. Stormuftiens *fataawa* (flertall av *[[fatwa]]*) er *ikke* bindende eller presendensdannende for borgerlige lover vedrørende ekteskap, skilsmisse eller arv. Som regel er stormuftiens anbefalinger heller ikke bindende innen kriminalretten.

I Det ottomanske rike var stormuftien en statlig embedsmann, og den høyeste av stormuftiene var i Istanbul. Britene videreførte stormuftiembedet i noen av de muslimske områder som kom under deres kontroll etter første verdenskrig, og blant dem var det stormuftien av Jerusalem som ble tillagt den største politiske vekt.
Gutt (bok)

***Gutt*** (engelsk *Boy*) er en selvbiografi av Roald Dahl, skrevet for barn og utgitt i 1984. Den norske oversettelsen ved Tor Edvin Dahl utkom i 1986.

En stor del av boken handler om hendelser på kostskolen. Noe er fra sommerferiene i Norge. Boken avsluttes med at Dahl får jobb i Øst-Afrika, og reiser dit. Hendelsene der skildres i *På egne vinger* (norsk utgave 1987).

## Handling
Roald Dahls far Harald Dahl og mor Sofie Hesselberg var nordmenn som emigrerte til Wales før første verdenskrig - og slo seg ned i Cardiff. Harald ble utsatt for en uheldig ulykke som tenåring på slutten av 1870-tallet, når han brakk venstre arm i det han forsøkte å fikse taket på familiens hjem og deretter falt av stigen. En doktor ble tilkalt, men var beruset ved ankomst og Harald fikk feil diagnose. Som resultat ble Haralds arm svært skadet. Legene innså at de hadde gjort en feil, og den eneste måten å ikke holde ham i den tilstanden var å amputere venstre arm. Harald levde med en arm resten av livet, men han lot ikke mangelen på en arm hindre ham.

Harald Dahl fikk to barn sammen med sin første kone, Marie, som døde kort tid etter fødselen av deres andre barn. Harald giftet seg deretter med Sofie Magdalene Hesselberg - Roalds mor. Harald var mer enn 20 år eldre enn Sofie, han var født i 1863 og hun var født i 1885. Når Roald Dahl ble født i 1916, var faren 53 år gammel. I 1920 var Roald Dahl fremdeles bare var tre år gammel, og hans syv år gamle søster Astri døde på grunn av komplikasjoner som følge av blindtarmbetennelse. Bare noen få uker senere døde Roalds far av lungebetennelse, 57 år gammel - kort tid før Dahls yngste søster ble født.

Som fortelleren av boken antyder Dahl at faren hans døde av sorg etter tapet av datteren sin. Roalds mor sto overfor valget om å flytte barna tilbake til Norge for å være i nærheten av familien, eller flytte til et mindre hus i Wales for å fortsette barnas utdanning i Storbritannia. Hun kom snart til beslutningen om å forbli i Sør-Wales, og var fast bestemt på at barna hennes skulle utdannes ved engelske skoler - ettersom faren deres alltid hadde uttalt at engelske skoler var de beste i verden.

Roald Dahl begynte på skole i Cardiff i 1921, når han var fem år gammel. Men han gikk der bare i ett år, men hadde få minner fra tiden sin der. Fra han var ni år gammel gikk Dahl ved St Peter's School, en internatskole i Weston-super-Mare - hvor han gikk i fire år. Etter at Dahl forlot skolen i 1934, avslo han muligheten til å begynne ved et universitet. Han skaffet seg i steden en stilling for Shell, og reiste ofte over hele Storbritannia i forbindelse med jobben. Men etter hvert får Dahl tilbud om en jobb i Øst-Afrika, og reiser dit.

## Referanser
Mufti

En **mufti** (arabisk: **&#1605;&#1601;&#1578;&#1609;** ) er en  islamsk lærd som fortolker og appliserer islamsk rett (sharia) og som har myndighet til å utstede fatwaer (eller *fataawa*, som er den arabiske flertallsformen).

I teokratier som Saudi-Arabia og Iran, og i visse land der grunnloven hviler på sharialoven, som i Egypt, kan stormuftien ta stilling til om en dødsdom er i pakt med islamsk jurisprudens og sharialoven, og kan i visse tilfeller omgjøre kriminaldomstolenes kjennelser. 

I motsetning til hva som antas av både muslimer og ikkemuslimer, er en  fatwa ikke bindende for alle som bekjenner seg til den islamsk tro.
Sentripetalkraft

**Sentripetalkraft** (*senter-pekende kraft*) er en resultantkraft som virker på en gjenstand i en sirkelbane. Kraften virker innover mot sentrum i sirkelen, og gjenstanden vil dermed få en akselerasjon i samme retning.

Absoluttverdien av sentripetalkraften der *v* er banefart og *r* er baneradien, er gitt ved

F = m {v^2 \over r}

Sentripetalakselerasjonen er gitt ved

\ a = \frac{v^2}{r}

Den kan også uttrykkes som kvadratet av vinkelhastighet (ω) multiplisert med avstanden fra rotasjonens sentrum (r):

\ a = \omega^2 \cdot r
Utvalget for lisenssaker og utenlandsmedisinere

**Utvalget for lisenssaker og utenlandsmedisinere** var et utvalg underlagt Det medisinske fakultet ved Universitetet i Oslo, som hadde nasjonalt ansvar i Norge for å fastsette kravene til godkjennelse av medisinsk utdannelse fra utlandet. Dette omfattet utarbeidelsen av kravene til å bestå medisinsk fagprøve. Bestått medisinsk fagprøve var frem til 1990-tallet et krav for å få utdannelsen godkjent som jevngod med cand. med. for alle som var utdannet i medisin i utlandet. Med EØS-avtalen ble leger utdannet innenfor EU-området unntatt fra kravet, men norske statsborgere som studerte medisin i utlandet, måtte fortsatt bestå en slik fagprøve. Først med godkjent utdannelse kan utenlandske leger få tildelt lisens og senere autorisasjon som lege.

Utvalget ble opprettet på 1960-tallet og bestod frem til 2009. Utvalget hadde tidligere et eget sekretariat, Sekretariatet for utenlandsmedisinere ved Universitetet i Oslo, som forestod løpende saksbehandling. Etter 2009 er oppgavene ivaretatt av Det medisinske fakultet, Universitetet i Oslo.

Særlig før EØS-avtalen ble inngått var det vanskelig for utenlandske medisinere å få autorisasjon i Norge, spesielt medisinere utdannet i land som norske helsemyndigheter hadde liten erfaring med. Frem til 1940-tallet undertegnet utenlandske medisinere en egenerklæring der de bekreftet sin medisinske kompetanse til å utøve legeyrket i Norge. Fra slutten av 1940-tallet ble praksisen vesentlig strengere, særlig etter at lov om godkjenning av utenlandsk eksamen var vedtatt i 1949, og på 1950-tallet kunne selv medisinere utdannet i Danmark ha problemer med å få autorisasjon. Det ble deretter gradvis lettere for medisinere fra de landene i Vest-Europa som hadde mange norske studenter, slik som Danmark, Sverige og Tyskland. Den restriktive praksisen var ønsket av Den norske lægeforening og de medisinske fakultetene i Norge, som også lenge var negative til at nordmenn studerte medisin i utlandet. Utvalgets ansvarsområde omfattet alle land utenfor Norge, og etter hvert særlig Øst-Europa, spesielt Polen og Russland. 

Utvalget for utenlandsmedisinere endret i 2008, etter betydelig kritikk av flervalgseksamen benyttet ved den medisinske fagprøven, til såkalt "objektiv strukturert klinisk eksaminasjon" (OSCE). I noen år var det en betydelig nedgang av antall oppmeldte kandidater til fagprøven, som derfor i 2014 ble avlyst. Søkertallet har senere tatt seg opp, og det avholdes nå to årlige fagprøver for utenlandsmedisinere. OSCE-eksamen ble fra 2009 også innført som ny eksamensform ved medisinstudiet ved Universitetet i Oslo, etter modell av OSCE-eksamen innført for utenlandsmedisinere.

## Referanser
Liste over verdensrekorder på skøyter

**Liste over verdensrekorder på skøyter** inneholder de gjeldende verdensrekordene i hurtigløp på skøyter. Med ett unntak er alle rekordene per januar 2026 satt på tre forskjellige arenaer, Olympic Oval i Calgary i Canada, Utah Olympic Oval i Salt Lake City i USA og Heerenveen i Nederland.

* *Oppdatert per 8. mars 2026*

## Menn

## Kvinner

## Se også
* Norske rekorder på skøyter
* Olympiske rekorder på skøyter

## Referanser


## Eksterne lenker
*  Offisielle verdensrekorder på ISU egne sider.
*  Gjeldende verdensrekorder (for senior/junior og kvinner/menn) - SpeedskatingResults.com
* Verdensrekorder for  Current world records Men og for  Current world records Women på SpeedSkatingStats.com
Anneliese Michel

**Anneliese Michel** (født 21. september 1952 i Leiblfing, død 1. juli 1976 i Klingenberg am Main) var en tysk katolikk og lærerstudent, som etter årelang og alvorlig sykdom, hvis årsak til dags dato er omstridt, døde 23 år gammel. Hun var selv overbevist om at hun var besatt av demoner. I de siste måneder av hennes liv ble det utført en eksorsisme (djevelutdrivelse) for henne av to katolske prester med tillatelse fra biskopen av Würzburg, Josef Stangl. Etter hennes død ble prestene Ernst Alt og Arnold Renz og Annelieses foreldre tiltalt og dømt for uaktsomt drap og gitt betingede fengselsstraffer.

«Klingenberg-tilfellet» har vært gjenstand for omfattende debatt. Den amerikanske filmen *[[The Exorcism of Emily Rose]]* (2005) er løselig basert på Michels liv. En tysk film kalt *[[Requiem (film)|Requiem]]* (2006) ligger nærmere den faktiske historien.

## Referanser


## Litteratur
* Felicitas D. Goodman : *Anneliese Michel und ihre Dämonen: der Fall Klingenberg in wissenschaftlicher Sicht*. – 2. Aufl. – Christiana-Verlag, Stein am Rhein 1987, ISBN 3-7171-0781-X
* Langue française : "La vérité sur l'exorcisme d'Anneliese Michel" par Felicitas D. Goodman. France 1994. https://web.archive.org/web/20070109174031/http://pageperso.aol.fr/editionsdft/mapage/cinemaartsetculture.html
* Georg Siegmund (red.): *Von Wemding nach Klingenberg : vier weltberühmte Fälle von Exorzismen.* Christiana-Verlag, Stein am Rhein 1985, ISBN 3-7171-0869-7
* Elisabeth Becker (red.): *Der Exorzismus der Kirche unter Beschuss.* Christiana-Verlag, Stein am Rhein 1995, ISBN 3-7171-0991-X
* Lisl Gutwenger (red.): *„Treibt Dämonen aus!“ : von Blumhardt bis Rodewyk; vom Wirken katholischer und evangelischer Exorzisten.* Christiana-Verlag, Stein am Rhein 1992, ISBN 3-7171-0956-1
* Uwe Wolff: *Das bricht dem Bischof das Kreuz : die letzte Teufelsaustreibung in Deutschland 1975/76*. Rowohlt, Reinbek bei Hamburg 1999, ISBN 3-499-60619-4

## Eksterne lenker
* 
* 
* 
*  Artikel in ''Der Theologe''
*  Kommentar eines katholischen Priesters zum „Fall Klingenberg“
*  http://www.dagbladet.no/kultur/2005/11/08/448758.html
Reinhard Scheer

**Reinhard Scheer** (1863–1928) var en tysk marineoffiser. Han var admiral i den keiserlige tyske marine, og kommanderte den tyske Hochseeflotte i Jyllandsslaget i 1916 under den første verdenskrig.

## Liv og virke
Scheer gikk inn i marinen i 1879, der han tjenestegjorde på skipet SMS «Bismarck». I 1905 fikk han graden Kapitän zur See, i 1910 ble han kontreadmiral, i 1913 viseadmiral og i 1916 admiral. Han var kjent som en strikt offiser, og fikk tilnavnet «mannen med jernmasken» på grunn av sin strenge disiplin.

I januar 1916 ble han utnevnt til sjef for Hochseeflotte. Den 30. mai ledet han flåten i kamp mot den britiske Royal Navy. Slaget ble en begrenset tysk suksess, britene led et tonnasjetap på 115&nbsp;025 tonn mot det tyske tapet på 61&nbsp;180 tonn. Scheer fikk tilbud av keiser Wilhelm II om å bli adlet for sin innsats i slaget, men han tok ikke i mot tilbudet, i motsetning til hans nestkommanderende Franz von Hipper.

Etter Jyllandsslaget mistet Scheer troen på at den britiske marinen kunne slås i regulære sjøslag og gikk inn for å legge om strategien. Etter dette satset Scheer primært på ubåter, og han støttet den uinnskrenkede ubåtkrigen som Tyskland innledet mot ententen.

Scheer gikk av som sjef for Hochseeflotte i 1918 og ble erstattet av Hipper. Etter matrosopprøret i Kiel, startskuddet til novemberrevolusjonen, trakk Scheer seg tilbake og pensjonerte seg.

I 1928 skulle Scheer besøke sin britiske motstander fra Jyllandslaget, John Jellicoe, i England. Like før avreisen døde imidlertid Scheer. Han ble begravet i Weimar.

Den tyske Kriegsmarines panserkrysser «Admiral Scheer» var oppkalt etter Reinhard Scheer.

## Referanser


## Litteratur
* Reinhard Scheer: *Deutschlands Hochseeflotte im Weltkrieg* – *Persönliche Erinnerungen von Admiral Scheer*. Scherl Verlag, Berlin (teksten i engelsk oversttelse)
Singularitet

**Singularitet** i relativitetsteorien er et punkt i romtid der en egenskap er uendelig. I et sort hull er volumet til en endelig masse presset sammen til tilnærmet lik null, og massetettheten blir da uendelig. Man får da følgelig uendelig stor gravitasjon. I ligningene for det sorte hullet opptrer singulariteten som et 'dele på null'-problem.

Ifølge Stephen Hawking bruker «vi vanlige folk» ordet gravitasjon som et annet ord for det rommet som et objekt følger. Jfr. teorien om mørk materie vil mørk materie bøye seg hvis det kommer et legeme i nærheten. Ethvert legeme som kommer inn i denne bøyde materien vil opptre som om den er i en bane. Dette gjelder både lys og legemer med masse.

Når et sort hull blir dannet vil massen presse denne mørke materien med såpass stor kraft at det dannes en «bane» rundt det. I motsetning til lys som blir bøyd av fra sin vei fra Sola til Jorden, vil lys i nærheten av et sort hull bøye såpass mye av at det forsvinner inn i det sorte hullet.

## Kilder
* nrk.no
Debut (album)

***Debut*** er islandske Björks første internasjonale soloalbum. Det ble utgitt i 1993.

## Sporliste
# «Human Behaviour» (4:12)
# «Crying» (4:49)
# «Venus As a Boy» (4:41)
# «There's More to Life Than This» (live, 3:21)
# «Like Someone in Love» (4:33)
# «Big Time Sensuality» (3:56)
# «One Day» (5:24)
# «Aeroplane» (3:54)
# «Come to Me» (4:55)
# «Violently Happy» (4:58)
# «Anchor Song» (3:32)
# «Play Dead» (bonusspor på enkelte utgaver, 3:57)

## Eksterne lenker
* 
*
Roger Risholt

**Roger Risholt** (født 1979) er en norsk fotballtrener og tidligere fotballspiller som er toppspillerutvikler for . 

Risholt tok over som hovedtrener for Arendal Fotball midt i 2020-sesongen. Han er også fotballekspert for Eurosport og Discovery Networks Norway

Risholt har tidligere spilt for Start, Fredrikstad, AGF Aarhus, BK Häcken, Tromsø, GIF Sundsvall, Kristiansund og Sandefjord Fotball. Han gikk til Kongsvinger i desember 2008 med en toårskontrakt. I august 2010 dro han tilbake til Fredrikstad, hvor han var i perioden fra 2002 til 2005. Etter sesongen fikk fikk han ikke fornyet kontrakten med FFK. I mars 2011 signerte han en toårskontrakt med den svenske klubben GIF Sundsvall. I 2013 skrev han under på en ettårskontrakt med den nyopprykkede Adeccoliga-klubben Kristiansund, og i november 2013 skrev han under på en ettårskontrakt for Sandefjord Fotball. Som kaptein førte han laget til Tippeligaen. Han spilte 13 kamper i Tippeligaen for Sandefjord før han skrev ny kontrakt med Fredrikstad ut 2016-sesongen.

Risholt debuterte på det norske landslaget i 2005 og har spilt tre landskamper. Han er tvillingbror til Kai Risholt.

## Referanser


## Eksterne lenker
*
Punktøye

**Punktøye** (*ocellus*, lat.: "lite øye") er en type enkeltøyne som finnes hos flere arter leddyr. Punktøyne oppfatter bare lys eller mørke. De brukes derfor ikke til å se med, men mer som ekstraøyne. 

Fasettøyne er store øyne, sammensatt av mange små sekskantede enkeltøyne.

Mange insekter har slike punktøyne oppå hodet eller på pannen. De danner ofte en trekant. 

Disse øynene kan også finnes plassert på andre måter som for eksempel blant plantesugerne (Homoptera) der de opptrer foran på hodet, nemlig midt på pannen og mellom fasettøynene.
Fasettøye

**Fasettøyne** forekommer hos de fleste insekter samt hos krepsdyr, dolkhaler og den fossile gruppen trilobitter. Noen insekter har også punktøyne / medianøyne. Fasettøyne mangler hos noen arter maur og termitter (arbeidere), noen parasittiske arter, samt hos noen hulelevende insekter.

Fasettøyne er to «store» øyne litt foran, på siden av hodet. De består av mange små enkeltøyne (''ommatidier'') samlet i ett «stort øye». Hvert slikt *ommatidium* er sekskantet. Det enkelte fasettøye kan inneholde fra noen få til opp imot 30 000 små sekskantete fasetter. Øynene er enten hårløse eller forsynt med mengder av små korte og rett utstående hår mellom fasettene. Fasettene øverst på øyet kan hos noen arter være større enn fasettene nederst. 

Hos noen arter er fasettøynene metalliske og lysreflekterende, som hos kleggene (se bilde). Andre arter har mindre fargesprakende fasettøyne.  

Hos enkelte fluer dekker de store øynene nesten hele hodet. Ganske ofte har hannen større øyne enn hunnen, øyne som møtes på toppen av hodet (*holoptiske*). Vanligvis er øynene skilt med en pannestripe (*dioptiske*).

Noen arter av insekter kan se farger, særlig blå og fiolette farger. Noen, særlig bier og veps, kan oppfatte ultrafiolett lys. Dette gjør det lettere å finne blomster med nektar. Dagflygende insekter har generelt et skarpere syn enn de som er skumrings- eller nattaktive. 

## Referanser


## Eksterne lenker
* 
* ''The Compound Eye''
* ''Make Your Own Compound Eye'' by Stephanie Bailey
Sophie Scholls siste dager

***Sophie Scholls siste dager*** (originaltittel: *Sophie Scholl &ndash; Die letzten Tage*) er en tysk biografisk dramafilm fra 2005 regissert av Marc Rothemund. Filmen skildrer livet til aktivisten Sophie Scholl, som var medlem av den tyske antinazistiske gruppen *[[Den hvite rose]]* under andre verdenskrig. Rollen som Scholl spilles av Julia Jentsch. 

## Priser
Under Filmfestivalen i Berlin fikk regissør Marc Rothemund Sølvbjørnen for beste regissør, mens hovedrolleinnehaver Julia Jentsch fikk Sølvbjørn for beste skuespiller. Filmen var nominert til Oscar-utdelingen i 2005 for beste utenlandske film.

## Handling

Filmen forteller om de siste levedagene til Sophie Scholl, fra hun blir arrestert sammen med broren Hans Scholl 18. februar 1943 i universitetet i München, for å ha delt ut flygeblader, til hun blir henrettet med giljotin 22. februar. Avhørene av henne blir vist, samt rettssaken mot henne og de to andre tiltalte.

Filmen er en svært detaljtro gjengivelse av den faktiske historien, og grundig forskning ligger til grunn for filmen. Stor vekt er lagt på å gjenskape autentiske kulisser.

## Skuespillere
* Julia Jentsch: Sophie Scholl
* Fabian Hinrichs: Hans Scholl
* Alexander Held: Robert Mohr
* Johanna Gastdorf: Else Gebel
* André Hennicke: Dr. Roland Freisler
* Florian Stetter: Christoph Probst
* Johannes Suhm: Alexander Schmorell
* Maximilian Brückner: Willi Graf
* Jörg Hube: Robert Scholl
* Petra Kelling: Magdalena Scholl
* Franz Staber: Werner Scholl
* Wolfgang Pregler: Jakob Schmid

## Referanser


## Eksterne lenker
*  (tysk)
*
Frisk Asker Ishockey

**Frisk Asker Ishockey** er en norsk ishockeyklubb underordnet Idrettsforeningen Frisk Asker, som ble stiftet den 5. februar 1922. Klubben spiller sine hjemmekamper i Varner Arena. 

Klubbens hjemmedrakt er oransje trøye med sorte detaljer, sort bukse og oransje strømper, mens bortedrakten består av hvit trøye med oransje og sorte detaljer, sort bukse og hvite strømper med sorte og oransje detaljer.

## Historie
Idrettsforeningen Frisk Asker ble stiftet 5. februar 1922. A-laget deltok første gang i øverste divisjon i 1946/47-sesongen. Klubben spilte lenge i lavere divisjoner, men fikk et løft da Askerhallen ble åpnet i 1969, den første ishallen i Oslo-området.

På 1970-tallet etablerte Frisk seg i toppen av norsk ishockey, blant annet etter sammenslåing med IK Tigrene. Klubben vant serien flere ganger og tok NM-gull i 1975 og 1979. Askerhallen ble skadet i brann i 1972 og gjenoppbygd året etter. Gjennom 1980-årene spilte laget i øverste divisjon.

På 1990-tallet fikk klubben økonomiske problemer og rykket ned. Et samarbeid med Holmen Ishockey under navnet Asker Hockey ble kortvarig. I 1994 tok klubben navnet Frisk Tigers. Laget var tilbake i øverste divisjon fra 1995 og vant NM i 2002. Senere fulgte varierende resultater, med seriegull i 2007/08 og NM-sølv i 2008.

I 2010 tok klubben tilbake navnet Frisk Asker. Frisk Asker Elite AS ble opprettet samme år, men gikk konkurs i 2015. Sportslig hadde klubben varierende resultater i perioden.

Fra midten av 2010-årene fulgte en sportslig fremgang, med NM-finale i 2017 og NM-gull i 2019. Klubben ble også seriemester i 2020/21 på poengsnitt etter at sesongen ble avbrutt som følge av koronapandemien.

I 2022 flyttet klubben fra Askerhallen til Varner Arena, som åpnet 19. februar samme år.
## Tabellen (2025-26)

## Sesongresultater

Dette er en liste over Frisk Askers resultater siden sesongen 2010/2011:

Sist oppdatert 11. november 2020.

*

## Stab

### Nåværende stab

### Trenere

## Laget
### Spillerstall 2020/21

### Lagkapteiner

### Kjente spillere med tilknytning til klubben

*  Cam Abbott
*  Chris Abbott
*  **[[Anders Bastiansen]]**
*  Barry Clarke
*  Per Dahl
*  Thor Martinsen
*  Birger Jansen
*  Erik Follestad Johansen
*  Morten Sethereng
*  Morten «Mojo» Johansen

*  Vidar Johansen
*  Kyle McDonough
*  Nils Nilsen
*  Trond Skar
*  Morten Varsla
*  Vidar Wold
*  Thore Wålberg
* **[[Mats Zuccarello]]**
* **[[Henrik Ødegaard (ishockeyspiller)|Henrik Ødegaard]]**

Spillere i fet er fortsatt aktive spillere.

## Supporterklubb
«Frisk Tigers Support» (FTS), som ble stiftet 16. mars 2006, er supporterklubben til Frisk Tigers, og var en fortsettelse av gamle «Frisk Pussycats». Medlemstallet har variert fra en topp på nesten 400 i 2007/08 sesongen, og til nesten null i 2011/12 sesong. Supporterklubben har de siste årene lidd av liten tilvekst, og man har prøvd diverse tiltak.

## Se også
* Frisk Asker
* Asker Hockey
* IK Tigrene
* Asker

## Referanser


## Eksterne lenker
* Offisielt nettsted
Jostedal

**Jostedal** er et bygdelag, en dal i Luster kommune **og** en tidligere selvstendig kommune i Sogn og Fjordane fylke, opprettet som Jostedal formannskapsdistrikt i 1837. 

Dalen ligger inn mot Jostedalsbreen og er mye brukt som utgangspunkt for brevandringer. Jostedalsbreen nasjonalpark med tilhørende Breheimsenteret er attraksjoner. 

1. januar 1963 ble Jostedal kommune, som da hadde et innbyggertall på 796, slått sammen med Hafslo og Luster kommuner til den nye Luster kommune. 

## Referanser


## Se også
* Breheimsenteret 
* Jostedalen
Langenes (Nordland)

**Langenes** (nordsamisk: *Lákkanášši*) er en tidligere kommune i Nordland fylke. Kommunen ble opprettet da Øksnes ble delt i to 1. juli 1919, og hadde ved opprettelsen 1&nbsp;085 innbyggere. 

1. januar 1963 ble Holm krets i Langenes med 65 innbyggere slått sammen med Sortland og Indre Eidsfjord i Hadsel til den nye Sortland kommune.

1. januar 1964 ble resten av Langenes med 2&nbsp;037 innbyggere slått sammen med Øksnes til den nye Øksnes kommune.

Administrasjonssenter i Langenes kommune var Strengelvåg.

## Referanser